作者：冯取洽
词牌/韵律：贺新郎

paragraphs: 自愿卑栖翼。
似沧洲、白鸟悠悠，静依拳石。
聊寄一梯云木表，俯视霁虹千尺。
乐江上、山间声色。
镜样清流环样绕，笑赐湖、一曲夸唐敕。
尘外趣，有谁识。
飞来妙墨痕犹湿。
走盘珠流出，不火食人胸膈。
三叹阳春知和寡，但觉光生虚室。
何处觅，倚歌箫客。
他日玉林来得否，待平分、风月供吟笔。
添一友，共闲逸。